Arna Ösp Gunnarsdóttir gerði sér lítið fyrir og setti þrjú Íslandsmet á EM í klassískum kraftlyftingum í Kaunas í Litháen í dag . Arna keppir í -63kg flokki og hafnaði hún í 13. sæti . Arna þurfti tvær tilraunir við 132,5 kg í hnébeygju , áður en hún lyfti upp 140 kg sem er nýtt Íslandsmet . Í bekkpressu lyfti hún 82,5 kg og bætti með því sinn persónulega árangur . Arna byrjaði á að gera ógilt í hnébeygju er hún reyndi við 132,5 kíló en sama þyngd fór af öryggi upp í næstu tilraun . Næst reyndi hún við 140 kíló sem er nýtt Íslandsmet og lyfti hún því örugglega upp . Arna lyfti 177,5 kg í réttstöðulyftu , sem er Íslandsmet . Samanlagt lyfti hún 400 kílóum , sem er einnig Íslandsmet . Friðbjörn Bragi Hlynsson tók þátt á sínu fyrsta Evrópumóti og hafnaði í 16. sæti í -83 kg flokki . Hann setti Íslandsmet í hnébeygju er hann lyfti 240 kílóum . Hann lyfti 160 kílóum í bekkpressu og 265 kíló í réttstöðulyftu . Samanlagt lyfti Friðbjörn 665 kílóum , sem er jöfnun á eigin Íslandsmeti .